Famke Janssen

Famke Janssen (g. 1965 m. lapkričio 5 d.) – Olandijos aktorė, buvęs modelis.

 Biografija 
Jos pirmasis vardas Olandijos Fryzlando regiono vietine kalba reiškia „maža mergaitė“. Famke Janssen taip pat turi dvi seseris: Antoinette Beumer yra režisierė, o Marjolein Beumer – aktorė.

Prieš atvykdama į JAV 1984 m., Famke nesėkmingai bandė studijuoti ekonomiką Amsterdamo universitete. JAV ji pasirašė sutartį su Elite modelių agentūra ir dirbo su Yves Saint Laurent, Chanel ir Victoria's Secret. 1990-aisiais, baigusi modelio karjerą, mokėsi Kolumbijos universitete, o po kelerių metų persikėlė į Los Andželą, kad galėtų pradėti aktorės karjerą.

 Aktorės karjera 
Pirmieji jos vaidmenys buvo epizodiniai pasirodymai įvairiuose televizijos šou ir serialuose. Pirmasis buvo fantastiniame seriale „Žvaigždžių kelias: Kita karta“, 1992 m. Tais pačiais metais ji atliko ir pirmąjį vaidmenį kine: filme „Tėvai ir sūnūs“, kur jos partneris ekrane buvo Jeff Goldblum.

1995 m. vaidino pirmajame filme apie agentą Džeimsą Bondą su Pierce’u Brosnanu „Auksinė akis“.

Kiti jos žymesni vaidmenys: Jean Grey/Phoenix trilogijoje „X-Men“, „Fakultetas“, „Aš šnipas“.

2006 m. Hamptono filmų festivalyje apdovanota prizu už aktorinius pasiekimus, o 2007 m. tame pačiame festivalyje – specialiu žiuri prizu už vaidmenį filme „Turn the river“.

 Asmeninis gyvenimas 
Moka olandų, anglų bei prancūzų kalbas. 1995–2000 m. buvo ištekėjusi už rašytojo ir režisieriaus Todo Culpano Williamso. Šiuo metu gyvena Niujorke. Yra PETA organizacijos aktyvistė kovoje už gyvūnų teises.

 Filmai 

 Metai  Lietuviškas pavadinimas  Originalus pavadinimas  Vaidmuo  Pastaba 1992  Žvaigždžių kelias: Kita karta  Star Trek: The Next Generation  Kamala  serialas 1992  Tėvai ir sūnūs  Fathers & Sons  Kyle Christian  1994  Neliečiamieji  The Untouchables  Cleo  serialas 1994  Melrouzas  Melrose Place  Diane Adamson  serialas 1994   Model by Day  Lady X  TV filmas 1994   Relentless IV: Ashes to Ashes  Dr. Sara Lee Jaffee  1995  Auksinė akis  GoldenEye  Xenia Onatopp 1995   Lord of Illusions  Dorothea Swann  1996  Mirusi mergina  Dead Girl  Treasure 1997  Nusikaltimų zona  City of Industry  Rachel Montana 1998   Monument Ave.  Katy 1998  Imbierinis žmogeliukas  The Gingerbread Man  Leeanne Magruder 1998   Deep Rising  Trillian St. James 1998   RPM  Claudia Haggs 1998  Sukti lošėjai  Rounders  Petra 1998  Įžymybė  Celebrity  Bonnie 1998   The Adventures of Sebastien Cole  Fiona 1998  Fakultetas  The Faculty  Elizabeth Burke 1999   House on Haunted Hill  Evelyn Stockard-Price  2000  Meilė ir seksas  Love & Sex  Kate Welles 2000  Cirkas  Circus  Lily  2000  Elė Makbyl  Ally McBeal  Jamie  serialas 2001   Made  Jessica  2001  Nesakyk nei žodžio  Don’t Say a Word  Aggie Conrad 2002  Aš šnipas  I Spy  Rachel Wright 2003  X-Men 2  X2  Jean Grey 2004   Nip/Tuck  Ava Moore  serialas 2004   Eulogy  Judy Arnolds 2005 Slėpynės  Hide and Seek  Katherine 2006  X-Men 3  X-Men: The Last Stand  Jean Grey/Phoenix 2006   The Treatment  Allegra Marshall 2007  The Ten (filmas)  The Ten  Gretchen Reigert 2007   Turn the River  Kailey Sullivan 2007   Winters  Christie Winters  serialas 2008   The Wackness  Kristen Squires 2008  Pagrobimas  Taken  Lenore (Lenny) 2008   100 Feet  Marnie Watson 2008   Puppy Love  Maya 2009   Kiddie Ride  Mary 2009   The Farm  Valentina Galindo 2009   The Possibility of Fireflies  Susanna Roma 2010  Chameleonas  The Chameleon  Jennifer Johnson 2012  Pagrobimas 2  Taken 2  Lenore (Lenny) 2013  Jonukas ir Grytutė: raganų medžiotojai  Hansel and Gretel: Witch Hunters  Muriel 2015  Pagrobimas 3  Taken 3  Lenore (Lenny) 2015  Jack of the Red Hearts  Jack of the Red Hearts  Kay Adams 

 Nuorodos 

 http://www.famke.50megs.com/ 
 http://famke.org/ 

Kategorija:Nyderlandų modeliai
Kategorija:Nyderlandų aktoriai